Το κατάλυμα του Giovanni είναι ένα ισόγειο διαμέρισμα σε ένα παλαιό, παραδοσιακό κτίριο στο ιστορικό κέντρο της Ρώμης, κοντά σε όλα τα αξιοθέατα και σε ασφαλή περιοχή. Η κριτική γίνεται με βάση τι θέλει ο καθένας να κάνει σε αυτή τη μαγική πρωτεύουσα: αν θέλεις να εξερευνήσεις αυτή την πανέμορφη πόλη με τα πόδια και να μένεις σε παραδοσιακό κτίριο με μεγάλους πέτρινους τοίχους, περιτριγυρισμένο από σοκάκια και όμορφα μαγαζιά, να περνάς δηλαδή τη μέρα σου εκτός σπιτιού, τότε είναι ιδανικό. Εμείς (4 άτομα) καθίσαμε 5 νύχτες και δεν αντιμετωπίσαμε ιδιαίτερο πρόβλημα. Το μοναδικό σοβαρό μειονέκτημα είναι η έλλειψη θέρμανσης στο σαλόνι-κουζίνα όπου βρίσκονται τα δύο μονά κρεβάτια και τα λίγα σημεία μούχλας στον τοίχο που θεωρώ ότι είναι λόγω της παλαιότητας των κτιρίων γενικότερα. Το διαμέρισμα θέλει ένα καλό καθάρισμα, κατά τα άλλα είναι ιδανικό για να γνωρίσεις την πόλη με τα πόδια, δίπλα εστιατόρια, καφέ και μινι μάρκετ αλλά πολύ ήσυχο.